สวัสดีค่ะ พอดีแฟนหนู เค้าชอบปวดหลังตลอดเลยค่ะ แล้วไหล่ของเขาก็ไม่เท่ากันข้างซ้ายสูงกว่าข้างขวา ข้างขวาจะต่ำ และกระดูกสันหลังช่วงบริเวณอกด้านหลังลงมาเอวจะเบี้ยวหน่อยๆอ่ะค่ะ เวลานอนตื่นขึ้นมาก็จะบ่นปวดหลัง อย่างนี้เป็นผลของการนั่งเล่นเกมส์เป็นเวลานานๆ หรือเป็นผลมาจากอะไรคะ จะมีวิธีแก้มั้ยคะ
สวัสดีค่ะ อาการปวดหลังดังกล่าวมา อาจเกิดาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรงแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน หรือมีกระดูกสันหลังที่ผิดรูปไปดังกล่าวมา ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรม แต่ถ้าเป็นความผิดปกติของกระดูกสันหลังร่วมด้วย อาจจะต้องปรึกษาแพทย์เฉพาะทางเกี่ยวกับการรักษาเช่นการดามหลัง การทำกายภาพบำบัด หรือการผ่าตัดแก้ไข กรณีที่เป็นมากการดูแลตนเอง ควรฝึกการยืดเหยียดกล้ามเนื้อที่หลัง สามารถรับประทานยาแก้ปวด ยาแก้อักเสบที่ไม่ใช่สเตียรอยด์บรรเทาอาการปวดเบื้องต้นได้ พักการใช้งาน งดยกของหนักหรือออกกำลังกายหนักไปก่อน